
Ministru kabineta rīkojums Nr. 327
Rīgā 2026. gada 9. jūnijā (prot. Nr. 32 20. §)
Par Izglītības un zinātnes ministrijas valdījumā esošā valsts nekustamā īpašuma Jupatovkas ielā 22, Jupatovkā, Griškānu pagastā, Rēzeknes novadā, nodošanu Finanšu ministrijas valdījumā un pārdošanu
· 1. Izglītības un zinātnes ministrijai nodot Finanšu ministrijas valdījumā valsts nekustamo īpašumu (nekustamā īpašuma kadastra Nr. 7856 501 0008) – deviņas būves (būvju kadastra apzīmējumi 7856 001 0084 001, 7856 001 0084 002, 7856 001 0084 003, 7856 001 0084 004, 7856 001 0084 005, 7856 001 0084 006, 7856 001 0084 007, 7856 001 0084 008 un 7856 001 0084 009) – Jupatovkas ielā 22, Jupatovkā, Griškānu pagastā, Rēzeknes novadā, kas ierakstīts zemesgrāmatā uz valsts vārda Izglītības un zinātnes ministrijas personā (turpmāk – nekustamais īpašums).
· 2. Finanšu ministrijai līdz 2026. gada 31. jūlijam pārņemt valdījumā nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.
· 3. Izglītības un zinātnes ministrijai, nododot nekustamo īpašumu, nodrošināt, ka nekustamā īpašuma sastāvā esošās būves ir atbrīvotas no kustamās mantas.
· 4. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē  nekustamo īpašumu, ievērojot Publiskas personas mantas atsavināšanas likuma 14. panta nosacījumus.
· 5. Pircējs par nekustamo īpašumu maksā euro.
· 6. Finanšu ministrijai nodot pircējam nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

